New Criminal Laws hman tan ni pualin  Siahaah hun hman a ni,"1027/2024-2025 Dated Siaha, 1st July, 2024 : Vawiin hi India ram pumpuiah Dan thar pathum (3) Bharatiya Nagarik Suraksha Sanhita (BNSS), Bharatiya Nyaya Sanhita (BNS) leh Bharatiya Sakshya Adhiniyam (BSA) hman tan ni a ni a. Police Headquarters-in ruahmanna  a siam angin vawiin hian heng dan pathum te hi India ram pumpui ah hman tran a nih thu puanna Pu K.L. Vulmawia, SP, Siaha chuan Siaha PS conference Hall-ah a nei a ni. BNS hian Indian Penal Code 1860 a thlak a, BNSS hian Criminal Procedure Code (CrPC) 1973 a thlak a.  BSA hian Indian Evidence Act 1872 a thlak bawk. Pu K.L.Vulmawia, SP Siaha district chuan heng dan thar ah te hian thil thar engemaw zat telh a nih thu leh dan hlui lam a mi engemaw zat paih a nih thu a sawi a ni. He hun hi MJA, Siaha leh  I&PRO, Siaha ten an hmanpui a. Heng dan thar pathum te hi MJA Siaha hnenah hlan an ni bawk. Attachment Loading attachment...",Dated: 1 st Jul 24 6:20 PM,https://dipr.mizoram.gov.in/post/new-criminal-laws-hman-tan-ni-pualin-siahaah-hun-hman-a-ni